**A „FÖLDABROSZTÓL” a digitális térképekig**

**Kutatók éjszakája az Országos Széchényi Könyvtárban**

*2016. szeptember 30. péntek, 19.00 – 21.00*

*Térképtár*

Idei programunk a térképek világába kalauzolja el az érdeklődőket.

*Térkép vagy GPS?*

*Szarvasles vagy kincskeresés korszerű eszközökkel?*

*Haladás vagy helyettesítő gondolkodás?

…vagy minden egyben?*

**A régi és az új világ találkozásánál** a közvélemény korosztályok szerint gyakran megoszlik. Szeretnénk új ismeretekkel bővíteni az érdeklődők látókörét. A Kutatók éjszakája program keretében **Oláh Krisztina** előadását hallgathatják meg az érdeklődők az Országos Széchényi Könyvtárban.

Az előadásban szó lesz a ***térképészeti alapfogalmak***ról, majd megtudhatjuk, hogy milyen ***digitális technológiák*** léteznek a térképészetben, és ***ezek mire jók, valamint, hol találkozhatunk ezekkel a mindennapokban***. Mire használhatják őket a hétköznapi felhasználók, valamint a szakemberek, és ***milyen jövője van ennek*** a technológiának?

Az előadás **2016. szeptember 30-án, pénteken, 19.00 órakor** lesz hallható az OSZK Térképtárában.

**Facebook esemény:** https://www.facebook.com/events/1692496661070797/

**Az esemény bemutatása és előadásaink teljes listája:**A térkép a térbeli orientáció alapvető segédeszköze, amely napjainkig számtalan alakváltozáson ment keresztül, és immár csaknem teljesen a *virtuális térben mozog*. Ma már erdei túrák során is GPS-szel ellátott okostelefon lapul a hátizsákunkban, nem pedig a jól ismert, gyűrött sarkú sárga turistatérkép.

Előadásainkban szó lesz a *térképészet alapjairól,* a térképek *hasznáról* és a térképek *jövőjéről*. Felvillantjuk az *elmúlt évezredek térképtörténetének legfontosabb fordulópontjait*, rámutatva azokra a felhasználói igényekre, amelyek a térképek folyamatos tökéletesedéséhez vezettek *az agyagtábláktól a digitális térképekig*.

Látogatóink megismerkedhetnek *tudományos-ismeretterjesztő térképtörténeti blogunkkal, a Földabrosszal*, végül pedig néhány *különleges eredeti térképnyomat*tal is.

* 19.00

Oláh Krisztina

*A térkép a digitális világban*

Az előadásban szó lesz a térképészeti alapfogalmakról, majd megtudhatjuk, hogy milyen digitális technológiák léteznek a térképészetben, és ezek mire jók, valamint, hol találkozhatunk ezekkel a mindennapokban. Mire használhatják őket a hétköznapi felhasználók, valamint a szakemberek, és milyen jövője van ennek a technológiának?

* 19.30

Pászti László

*FÖLDABROSZ – új térképészeti-tudományos blog a nemzeti könyvtárban: blogbemutató*

Az Országos Széchényi Könyvtár Térképtárának tudományos-ismeretterjesztő térképtörténeti blogja 2016 áprilisában indult útnak. Az eddigi munkánkról és eredményeinkről számolunk be.

* 20.00

Oláh Krisztina

*A térképhasználat gyakorlatias oldala: milyen igények vezettek a térképek fejlődéséhez/ pontosságához. A kezdetektől a BKK futárig*

Mintegy négy évezred térképtörténeti vázlatát villantjuk fel az érdeklődőknek, kiemelve azokat a kulcsfontosságú pontokat, melyek a térképészet fejlődésében szerepet játszottak. Végigvesszük azokat a felhasználói igényeket, amelyek a térképek folyamatos tökéletesítéséhez vezettek az agyagtábláktól a digitális térképekig.

* 20.30

Danku György

*Vezetés a Térképtárban térképnyomdászati kitekintéssel és más érdekességekkel fűszerezve*

A Térképtár helyiségeiben állandóan látható kiállított műveken kívül a látogatók megnézhetnek néhányat az előadásokon bemutatott térképek gyűjteményünkben őrzött példányaiból. Valódi különlegességként az érdeklődők ízelítőt kaphatnak a régi térképnyomtatási technikákból is.

Az eseményen szeretettel látjuk a sajtó képviselőit; kérdéseiket, kéréseiket szívesen fogadjuk!

**További információ:**

**Szakmai kapcsolattartó:**

Pászti László
**paszti.laszlo@oszk.hu**

**Általános kapcsolattartó:**

Sebestyén Lilla

sebestyen.lilla@oszk.hu

**Sajtókapcsolat:**

Kaiser Csilla

Kommunikációs és média kapcsolattartó
+36 20 400 88 73, kaiser.csilla@oszk.hu, [www.oszk.hu](http://www.oszk.hu)

Facebook oldal: https://www.facebook.com/nemzetikonyvtar/

Facebook esemény: https://www.facebook.com/events/1692496661070797/